АҞӘА, хәажәкыра 21 – Sputnik. Асмаҭ Ҵәыџьԥҳа. Аԥсуа спортсмен Мараҭ Кокосқьериа аиааира игеит ақәыԥшцәа рыбжьара зых иақәиҭу ақәԥараз Урыстәыла Ацентртә федералтә округ атурнир аҟны. Абри атәы аанацҳауеит Аԥсны аҿари аспорти русқәа рзы Аилак аофициалтә саит.
19 шықәса ирҭагылоу аԥсуа қәԥаҩы дықәгылон 70 кьыла иҟаз, 21 шықәса зхыҵуа ақәыԥшцәа рыбжьара.
Мараҭ ииааира ашьҭахь имоуп алшара ақәыԥшцәа рыбжьара зых иақәиҭу ақәԥараз Урыстәылазегьтәи ачемпионат аҽалархәра, иара мҩаԥгахоит мшаԥымза 8-12 рзы, Иркутск.
Мараҭ Кокосқьериа- Аԥсны ачемпион, ареспубликатәи, Урыстәылазегьтәи, жәларбжьаратәи аиндаҭларақәа аиааиҩы, зых иақәиҭу ақәԥараз аиндаҭларақәа жәпакы аԥхьахәқәеи ахраҿақәеи игахьеит.
Аԥсуа спортсмен Марат Кокосқьериа, Аԥсны дазыҟаиҵон Дауҭ Лазба. Иахьазы иара азыҟаҵаҩ Ислам Калаев инапхарала ЦСКА аспорттә клуб аҿы аҽазыҟаҵарақәа дырхысуеит.
Иара убас шәаԥхьар ҟалоит:
АҞӘА, мшаԥы 18 - Sputnik. Аԥсуа-абаза диаспора рхаҭарнакцәа Санкт-Петербургтәи аҳәынҭқарратә абнанхамҩатә университет хәыда-ԥсада иҭалар ҟалоит. Абри атәы аанацҳауеит аконгресс асаит.
Ари аҩыза алшара ҟалеит Адунеизегьтәи аԥсуа-абаза конгресси ауниверситети абҵарамза, 2020 шықәсазы ирыбжьарҵаз аиқәшаҳаҭра иабзоураны.
Иазгәаҭоуп, аҵараиурҭа иҭаларц зҭаху рзы ашәҟәқәа рыдкылара шхацыркыз хәажәкыра 1 инаркны. Абиуџьет ҭыԥқәа рахь иҭало рышәҟәқәа аларҵароуп ԥхынгәы 20-нӡа, латәарадатәи аҟәшахьы – нанҳәа 11-нӡа, амагистратурахь – нанҳәа 6-нӡа.
Арзаҳал азы абитуриентцәа абарҭ ашәҟәқәа еиқәыршәаны ирымазароуп: атәылауаҩшәҟәы ахкьыԥхьаа, аттестат (ахкьыԥхьаа ма аоригинал), 3×4 см иҟоу афотосахьақәа фба, аԥсуа-абаза жәлар дшырхаҭарнаку зыршаҳаҭуа аилыркаа, ма урыстәылатәи атәылауаҩра. Ашәҟәқәа рынашьҭра ауеит ауниверситет асаит ахь.
Санкт-Петербургтәи аҳәынҭқарратә абнанхамҩатә университет адкыларатә комиссиа аиҳабы Елена Богатова лажәақәа рыла, аԥышәарақәа мҩаԥгахоит ҩ-форматк рыла: адистанциатә ма хаҭала.
Санкт-Петербургтәи аҳәынҭқарратә абнанхамҩатә университети Адунеизегьтәи аԥсуа-абаза конгресси ауниверситети аиқәшаҳаҭра рыбжьарҵеит абҵарамзазы.
СПААУ иҭаларц зҭаху Аԥснытәи, Ҭырқәтәылатәи абитуреинтцәа инарҭбаау аинформациазы иадҵаалар рылшоит Санкт-Петербург иҟоу АААК аофис, абри аелектронтә ҭыӡҭыԥ ала: email@example.com, ма абри аҭел +7 812 514 88 55 ала.
Аҭоурыхтә баҟақәа Иаку аҭоурых-культуратә ҭынха аобиектқәа рсиа Аԥсны ирыдыркылеит 2015 шықәса ԥхынҷкәынмзазы. Уи аамҭазы уи ианылеит 1535 обиект. Ашьҭахь еиҿкааз аинветаризациа апрограммала даҽа 700 обиект алԥшаан. Хадаратәла урҭ архитектуратә баҟақәа ракәын. Дара аҳәынҭқарра иахьчоит азакәан инақәыршәаны, ҳәа азгәеиҭеит Аԥсны акультура аминистрра аҭоурых-культуратә ҭынха ахьчаразы адепартамент аспециалист Инал Џьопуа.
Иара убас шәаԥхьар ҟалоит: